CELEX: 62021TN0743
Language: ro
Date: 2021-11-22 00:00:00
Title: Cauza T-743/21: Acțiune introdusă la 22 noiembrie 2021 – Ryanair/Comisia

24.1.2022   
            
            
               RO
            
            
               Jurnalul Oficial al Uniunii Europene
            
            
               C 37/50
            
         
      Acțiune introdusă la 22 noiembrie 2021 – Ryanair/Comisia
      (Cauza T-743/21)
      (2022/C 37/65)
      Limba de procedură: engleza
      
         Părțile
      
      
         Reclamantă: Ryanair DAC (Swords, Irlanda) (reprezentanți: E. Vahida, F-C. Laprévote, V. Blanc, D. Pérez de Lamo, S. Rating și I.-G. Metaxas-Maranghidis, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei din 16 iulie 2021 privind ajutorul de stat SA. 57369 (2020/N) – Portugalia – Rescue aid to TAP SGPS (1); și
               
            
                  —
               
               
                  obligarea pârâtei la plata cheltuielilor de judecată;
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv întemeiat pe faptul că pârâta a săvârșit o eroare de drept și a apreciat eronat atunci când a susținut că ajutorul de stat intră în domeniul de aplicare al Orientărilor S&R, fără a determina corect dacă dificultățile reclamantei sunt prea serioase pentru a fi depășite pe cont propriu și sunt intrinseci sau rezultatul unei repartizări arbitrare a cheltuielilor în cadrul grupului din care face parte.
               
            
                  2.
               
               
                  Al doilea motiv întemeiat pe faptul că pârâta nu a aplicat corespunzător articolul 107 alineatul (3) litera (c) TFUE. Se susține că analiza pârâtei cu privire la îndeplinirea cerinței de compatibilitate potrivit căreia ajutorul trebuie să contribuie la un obiectiv de interes comun și aprecierea sa asupra caracterului adecvat și proporțional al ajutorului și asupra efectelor negative ale acestuia sunt afectate de erori de drept și de erori vădite de apreciere.
               
            
                  3.
               
               
                  Al treilea motiv întemeiat pe faptul că decizia contestată încalcă principiile nediscriminării și libertății de a presta servicii (aplicate transportului aerian prin Regulamentul (CE) nr. 1008/2008 (2)), precum și principiul libertății de stabilire.
               
            
                  4.
               
               
                  Al patrulea motiv întemeiat pe faptul că pârâta nu a inițiat o procedură formală de investigație în pofida unor dificultăți serioase și a încălcat drepturile procedurale ale reclamantei.
               
            
                  5.
               
               
                  Al cincilea motiv întemeiat pe faptul că decizia contestată încalcă obligația de motivare a Comisiei potrivit articolului 296 alineatul (2) TFUE.
               
            
         (1)  JO 2021, C 345, p. 1.
      
         (2)  Regulamentul (CE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate (reformare) (Text cu relevanță pentru SEE) (JO 2008, L 293, p. 3-20).